חוזה אישי למתן שירותי משחק

שנערך ונחתם בתל אביב ביום \_\_\_\_\_\_\_\_\_\_ לחודש \_\_\_\_\_\_\_\_שנת \_\_\_\_\_\_\_\_\_\_\_

בין:

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

(להלן: "**התיאטרון**")

#### מצד אחד

לבין:

\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

(להלן: "**השחקן**")

##### מצד שני

**הואיל** והתיאטרון עומד להפיק הצגת ילדים ונוער בשם \_\_\_\_\_\_\_\_\_\_\_\_ (להלן: "**ההצגה**");

**והואיל** והתיאטרון מעוניין לקבל שירותי משחק מהשחקן, והשחקן מעוניין להעניק את שירותי המשחק לתיאטרון;

**והואיל**  והשחקן הינו חבר בארגון שח"ם אשר חברותו בתוקף ביום חתימת חוזה אישי זה;

**לפיכך הוסכם הוצהר והותנה בין הצדדים כדלקמן:**

1. המבוא לחוזה אישי זה מהווה חלק בלתי נפרד ממנו.
2. ההסכם בין שח"ם – ארגון השחקנים בישראל לבין א.ל.ה - איגוד התיאטראות לאמניות הבמה הילדים והנוער בדבר כללי התקשרות עם שחקנים בהצגות ילדים ונוער מיום \_\_\_\_\_\_\_\_ (להלן: "**הסכם שח"ם-א.ל.ה**"), על כל תניותיו, מהווה חלק בלתי נפרד מחוזה אישי זה, ובמקרים בהם יגרע ו/או יקפח חוזה אישי זה את זכויותיו של השחקן על פי דין ו/או על-פי הסכם שח"ם – א.ל.ה, יחייבו סעיפי הסכם שח"ם – א.ל.ה;
3. השחקן יגלם בהצגה את התפקיד של \_\_\_\_\_\_\_\_\_\_\_\_\_\_\_\_\_\_\_\_\_\_ .
4. השחקן יעניק את שירות המשחק לתיאטרון תוך השקעת מיטב כישוריו, מקצועיותו ומומחיותו, והכל בהתאם להוראות שתינתנה לו על ידי התיאטרון ובמאי ההצגה מעת לעת.
5. **תקופת ההסכם** 
   1. תקופת החוזה תהיה עד ה- 30 לאוגוסט שנת \_\_\_\_\_\_\_\_\_\_\_\_\_, או עד לתאריך הורדת ההצגה, לפי המוקדם מבין התאריכים.
   2. החוזה יתחדש אוטומטית לעונה נוספת, כל עוד לא הורדה ההצגה, אלא אם הודיע אחד הצדדים 45 יום מראש בכתב על רצונו בהפסקת ההתקשרות בעת הורדת ההצגה או בסיום העונה.
   3. הפסקת ההתקשרות על ידי הצדדים שלא כאמור בסעיף ‎5.2 להסכם האישי תעשה בכפוף להוראות הסכם שח"ם- א.ל.ה לעניין ביטול החוזה האישי.
6. **חברות בשח"ם**
   1. השחקן מצהיר כי הינו חבר בשח"ם ארגון השחקנים בישראל, ע.ר 580356210 (להלן "שח"ם").
   2. השחקן יציג אישור על חברותו בשח"ם במועד חתימת הסכם זה, תאריך האישור לא יהיה מוקדם משבוע ממועד החתימה על הסכם זה.
7. **קדימויות**

השחקן והתיאטרון מסכימים כי למשך כל תקופת החוזה האישי יוכרו לשחקן, בהתאם להוראות הסכם שח"ם- א.ל.ה, הקדימויות הבאות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **חזרות (רלוונטי רק במידה והשחקן לא נכנס כמחליף).**
   1. מוסכם בין הצדדים כי תקופת החזרות להצגה תחל ביום \_\_\_\_\_\_\_\_\_\_\_\_\_ והן תמשכנה עד \_\_\_\_\_\_\_\_\_\_\_\_\_\_\_\_\_\_. על השתתפות השחקן בחזרות יחול הקבוע בהסכם שח"ם – א.ל.ה לעניין חזרות (להלן: "תקופת החזרות") .
   2. עבור תקופת החזרות יקבל השחקן סך תמורה בסך של \_\_\_\_\_\_\_\_\_\_\_ בצירוף מע"מ.
   3. בגין נסיעותיו לחזרות יקבל השחקן סך נוסף של 200 ₪ כולל מע"מ ללא צורך בהצגת אסמכתאות.
   4. מוסכם על הצדדים כי השחקן יהיה זמין בתקופת החזרות למעט המועדים המצוינים בנספח אילוצים לתקופת החזרות, המצורף להסכם זה.
2. **הצגות**

בגין השתתפותו בכל הצגה יהיה זכאי השחקן לתמורה בסך \_\_\_\_\_ בצירוף מע"מ כדין, בכפוף להמצאת חשבונית מס כדין על ידי השחקן או קבלה או פטור מתשלום מס מרשויות המס.

1. **מעמד הצדדים**
   1. מובהר ומוסכם בין הצדדים כי היחסים שבין התיאטרון ובין השחקן הם יחסי מזמין-נותן שירותים כי מעמדו של השחקן לכל צורך ועניין הוא מעמד של נותן שירותים, וכי אין ולא יתקיימו בין התיאטרון לבין השחקן יחסי עובד – מעביד ו/או יחסי שולח- שלוח ו/או יחסי שותפות. מוסכם ומוצהר בזה במפורש, כי בין התיאטרון לבין השחקן לא חלים ולא יחולו יחסי עובד-מעביד, וכל זכות שיש לתיאטרון לפקח ו/או לבקר ו/או לתת הוראות לשחקן, אין בה כדי ליצור יחסי עובד-מעביד בין התיאטרון לבין השחקן.
   2. מוסכם כי התמורה החוזית המוסכמת בחוזה האישי שבין השחקן לתיאטרון, וכל התמורה המגיעה לו על פי הסכם זה, תהיה התמורה המלאה והכוללת והיחידה שתגיע לשחקן מהתיאטרון, והתיאטרון לא יחוייב בכל תשלום אחר או נוסף לשחקן פרט לאמור לעיל, לא במהלך מתן שירותי המשחק בהתאם להסכם זה ולא לאחר פקיעת הקשר החוזי בין הצדדים.
   3. השחקן יהיה אחראי לתשלום מלוא תשלומי החובה החלים עליו כנותן שירותים בהתאם לחוזה זה ולפי כל דין, לרבות תשלומי מס הכנסה (ככל שחלים עליו) וביטוח לאומי.
2. **חובת השבה במקרה של תביעה סותרת**
   1. מוסכם בין הצדדים כי התמורה החוזית עבור שירותי המשחק שיוענקו על ידי השחקן נקבעה בהתחשב בעובדה כי השחקן הוא עצמאי ואינו בגדר "עובד" התיאטרון לכל דבר ועניין.
   2. התמורה החוזית המוסכמת כאמור בחוזה זה, הינה העלות המלאה, הכוללת והבלעדית שתהיה לתיאטרון בכל הקשור בחוזה ההעסקה עם השחקן, ולא יהיה לתיאטרון כל עלויות בגין העסקתו ו/או סיום העסקתו, לרבות תנאים סוציאליים למיניהם, דוגמת: חופשה שנתית, דמי הבראה, דמי ביטוח לאומי, תגמולים, פיצויי פיטורים, כלכלה החזרה הוצאות רכב/טלפון וכדומה.
   3. מוסכם בין הצדדים כי במידה וייקבע על ידי בית דין לעבודה ו/או כל גורם מוסמך אחר, בין על פי פניית השחקן ובין על פי פניית גורם אחר כלשהוא, כי השחקן העניק את שירותיו לתיאטרון כ"עובד" למרות האמור בחוזה זה, הרי שהשכר שיגיע לשחקן כעובד בגין כל רכיב מרכיבי התמורה המפורטים בהסכם זה לעיל, הינו 65% מגובה התשלומים ששולמו לו בפועל על ידי התיאטרון בגין אותו רכיב (להלן: "השכר המוסכם").
   4. מוסכם בין הצדדים כי ביום הגשת דרישה ו/ו תביעה סותרת חוזה זה, בה ייטען כי השחקן היה או הינו עובד שכיר של התיאטרון, יהיה השחקן חייב להשיב לתיאטרון את כל התשלומים העודפים שקיבל מהתיאטרון, מעבר לשכר המוסכם כעובד, כאמור לעיל (להלן: "הסכום העודף").
   5. כל סכום עודף שהשחקן יהיה חייב בהשבתו, כאמור לעיל, יישא ריבית פסוקה והפרשי הצמדה למדד הידוע של יוקר המחיה שביום התשלום לשחקן לעומת המדד הידוע ביום השבתו לתיאטרון.
   6. מבלי לגרוע מהקבוע בהסכם זה, השחקן נותן בזאת את הסכמתו המפורשת כי התיאטרון יקזז סכומים עודפים, כאמור בסעיף זה, כנגד כל סכום שיגיע לשחקן מהתיאטרון על פי הסכם זה, או על פי פסיקת בית דין או גורם מוסמך אחר, וזאת מבלי לגרוע מזכויותיו של התיאטרון לקבל מהשחקן את יתרת הסכומים המגיעים לו.
3. **סודיות**
   1. השחקן ישמור בסוד, לא ימסור ו/או יפיץ ו/או יעביר ו/או יביא לידיעת כל אדם ו/או גוף אחר כל מידע שיגיע לרשותו כתוצאה ו/או בקשר עם ההסכם האישי וכל הכרוך בו, לרבות תוכן ההסכם האישי ותנאיו. במיוחד מתחייב השחקן לשמור על סודיות בכל הקשור בהצגה ובחזרות והוא מתחייב שלא להעביר לאחרים מידע ו/או צילומים ו/או סיפורים הקשורים בהפקת ההצגה (להלן:"המידע").
   2. מובהר כי האמור לעיל לא יחול בכל הנוגע למסירת מידע בהתאם לצו חוקי או לצורך היוועצות בעורך דין.
   3. השחקן לא יתראיין לרדיו ו/או לטלוויזיה ו/או לעיתונות בכל הקשור להצגה ו/או להפקת הצגה אלא אם כן קבל לכך אישור מהתיאטרון.
4. **כללי**
   1. התמורה בגין ההצגות ו/או החזרות ישולם בתנאי שוטף + \_\_\_ לאחר החודש בו התקיימו החזרות ו/או ההצגות.
   2. כל שינוי או תוספת להסכם זה לא יהיה להם תוקף אלא אם יערכו בכתב וייחתמו על ידי כל הצדדים לו.
   3. הצדדים מצהירים כי קראו הסכם זה בעיון וחתמו עליו מרצונם החופשי ומתוך הבנת תוכנו.
   4. כתובות הצדדים הינן כמפורט במבוא להסכם זה.
5. **המחאת זכויות**
   1. לתיאטרון תהיה הזכות להסב ו/או להמחות את זכויותיו ו/או חובותיו ו/או כל חלק מהן על פי חוזה זה לכל אדם ו/או גוף אחר לפי שיקול דעת התיאטרון, ובלבד שלא יהיה בכך כדי לגרוע מזכויות השחקן בהתאם לחוזה.
   2. השחקן לא יהיה רשאי להסב ו/או להמחות ו/או להעביר בכל דרך אחרת, במישרין או בעקיפין את זכויותיו ו/או חובותיו עפ"י הסכם זה לאחר או לאחרים, אלא בהסכמת התיאטרון, בכתב ומראש.

**תנאים וסיכומים נוספים**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(מובהר ומודגש כי כל שינוי ו/או תוספת לחוזה אישי זה, מעבר לקבוע בו, לא תגרע מזכויותיו של השחקן ע"פ הסכם שח"ם-א.ל.ה ו/או ע"פ כל דין.)

**ולראיה באנו על החתום :**

\_\_\_\_\_\_\_\_\_\_\_\_ \_\_\_\_\_\_\_\_\_\_\_

**השחקן** **התיאטרון**